|  |  |
| --- | --- |
|  | ***A Civil Társadalom Oktatási, Együttműködési, Érvényesítési és Támogatási Fóruma***  Banović Strahinja utca 8., 21000 Újvidék, Telefon: +381 21 474 0684, +381 63 552 246, [www.fesap.org.rs](http://www.fesap.org.rs) e-mail: [office@fesap.org.rs](mailto:office@fesap.org.rs)  ***A Civil Társadalom Oktatási, Együttműködési, Érvényesítési és Támogatási Fóruma***  Banović Strahinja utca 8., 21000 Újvidék, Telefon: +381 21 474 0684, +381 63 552 246, [www.fesap.org.rs](http://www.fesap.org.rs) e-mail: [office@fesap.org.rs](mailto:office@fesap.org.rs) |

Szám 40 / 2024 Dátum: 2024. november 13.

A 2024. április 22-i keltezésű, 000146006 2024 09427 005 000 000 001-es számú, a *Multikulturalizmus egy kattintásra* elnevezésű alprojekt társfinanszírozására vonatkozó Pályázat által odaítélendő költségvetési eszközök felosztásáról szóló határozat alapján, valamint a Pályázati Bizottság 2024. április 22-i keltezésű, 38/2024-es számú Jegyzőkönyvében lévő javaslata alapján *A nemzeti kisebbségek együttélésének jelképei* témában képzőművészeti munka kiválasztására meghirdetett Pályázatra benyújtott munkák megvitatására, értékelésére és rangsorolására vonatkozóan, az újvidéki székhelyű A Civil Társadalom Oktatási, Együttműködési, Érvényesítési és Támogatási Fórum (a továbbiakban: FESAP) Igazgatóbizottságának elnöke

**HATÁROZATOT**hoz

**A NEMZETI KISEBBSÉGEK EGYÜTTÉLÉSÉNEK JELKÉPEI TÉMÁBAN KÉPZŐMŰVÉSZETI MUNKA KIVÁLASZTÁSÁRA MEGHIRDETETT PÁLYÁZAT ÁLTAL DÍJAZÁSBAN RÉSZESÜLŐ MUNKÁK KIVÁLASZTÁSÁRÓL**

**I.**

A 2024. október 2-án meghirdetett, 000146006 2024 09427 005 000 000 001-es számú, a Multikulturalizmus egy kattintásra elnevezésű alprojekt társfinanszírozására meghirdetett Pályázat alapján, amely 2024. január 29-én közzétételre került Vajdaság AT 6/2024-es számú Hivatalos Lapjában, valamint *A nemzeti kisebbségek együttélésének jelképei* témában képzőművészeti munka kiválasztására meghirdetett Pályázat alapján, amely 2024. október 2-án közzétételre került a FESAP és a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság) honlapján, a Bizottság az idejében beérkező és érvényes kérelmek elbírálását követően, 2024. november 12-én elfogadta a 38/2024-es számú Jegyzőkönyvét és a következő díjazásban részesülő munkák ranglistáját határozta meg:

|  |  |  |  |  |  |  |
| --- | --- | --- | --- | --- | --- | --- |
| Rangsorolási sorszám | A tanuló utó- és családneve | Település | Pontszám | A munka címe | Iskola | Díj |
| 1. | Kéringer Zsolna | Óbecse | 17 | Együtt táncolni jó! | Petőfi Sándor Általános Iskola | Mobiltelefon: Xiaomi Note 13 Pro Lite 5G NE EU 8+128, Truffle Black |
| 2. | Sofija Šmugović | Kiskér | 13 | A nemzeti kisebbségek együttélésének jelképei | Vuk Karadžić Általános Iskola | Okosóra: Samsung Galaxy Watch 6 Small BT 40 mm Graphit |
| 3. | Nagy Kanász Bernadett | Óbecse | 11 | A nemzeti kisebbségek együttélésének jelképei | Petőfi Sándor Általános Iskola | Gamer komplett: Redragon 4 in 1 US S101 BA és hangszóró: Redragon Darknets GS570 BT speaker, GS570 BT |

**II.**

A munkák kiválasztásáról szóló határozat közzétételre kerül a FESAP és a Titkárság hivatalos honlapján.

**III.**

A jelen határozat végleges.

**Indokolás**

A Vajdaság AT 2024. évi költségvetéséről szóló tartományi képviselőházi rendelet (Vajdaság AT Hivatalos Lapja, 45/2023. szám) 11., 12., 23. Szakaszának 4. Bekezdése, 25. és 26. szakasza alapján, továbbá a nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet (Vajdaság AT Hivatalos Lapja, 8/2019. szám) 7. szakasza alapján, a Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság 2024. január 29-én meghirdette a 000146006 2024 09427 005 000 000 001-es számú Pályázatát a *Multikulturalizmus egy kattintásra* elnevezésű alprojekt társfinanszírozására. A Pályázat a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság támogatási eszközeinek a bejegyzett jogi személyek (egyesületek, társulatok és más Vajdaság Autonóm Tartomány területén székhellyel rendelkező alanyok) részére történő odaítélése céljából került kiírásra, éspedig a Vajdaság autonóm tartományi általános iskolák alsó és felső tagozatos diákjai részére nyolc versenypályázat megszervezésére a multikulturalizmus, a tolerancia, valamint Vajdaság etnikai sokszínűsége és a nemzeti kisebbségek – nemzeti közösségek kulturális identitásának megőrzése és népszerűsítése területén.

A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet (Vajdaság AT Hivatalos Lapja, 8/2019. szám) által meghatározásra kerülnek a nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök rendeltetése és odaítélésük módja, valamint eljárása.

Az említett eszközök Vajdaság AT költségvetésében kerültek biztosításra és a nemzeti kisebbségek - nemzeti közösségek tárgykörében illetékes tartományi közigazgatási szerv külön költségvetési rovatrendje alatt vezetik őket.

A nemzeti kisebbségek – nemzeti közösségek helyzetének előmozdítására irányuló költségvetési eszközök odaítélésére a Vajdaság Autonóm Tartomány területén bejegyzett székhellyel rendelkező nemzeti kisebbségek – nemzeti közösségek egyesületei, alapjai és alapítványai jogosultak.

A tartományi közigazgatásról szóló tartományi képviselőházi rendelet (Vajdaság AT Hivatalos Lapja, 37/2014., 54/2014. szám - más jogszabály, 37/2016., 29/2017., 24/2019., 66/2020. és 38/2021. szám) 15. szakasza meghatározza, hogy a Szerb Köztársaság törvényeinek, más jogszabályainak és általános jogi aktusainak, továbbá a Tartományi Kormány és Képviselőház jogszabályainak végrehajtása céljából, a tartományi közigazgatási szervek, ha arra felhatalmazással rendelkeznek, jogszabályokat és egyedi jogi aktusokat hoznak meg, az említett rendelet 16. szakaszának 5. bekezdése pedig megállapítja, hogy az egyedi ügyekben a döntést határozat formájában hozzák meg, a jogszabályokkal összhangban. A 24. szakasz 2. bekezdése értelmében, a tartományi titkárságot a tartományi titkár képviseli, aki megszervezi és biztosítja a feladatok eredményes ellátását, meghatalmazása keretében jogi aktusokat hoz, bizottságokat és munkacsoportokat alakít a titkárság tevékenységi körébe tartozó összetettebb teendők ellátása céljából, valamint dönt a foglalkoztatottak jogairól, kötelezettségeiről és felelősségéről. A 37. szakasz 5. bekezdése megállapítja, hogy a Tartományi Oktatási, Közigazgatási és Nemzeti Kisebbségi – Nemzeti Közösségi Titkárság, a törvénnyel összhangban, tartományi közigazgatási teendőket lát el a Képviselőház vagy a Tartományi Kormány részére készülő olyan aktusokkal kapcsolatban, amelyekkel: hozzájárulnak az interkulturalizmus, valamint a multikulturalizmus, a tolerancia és Vajdaság AT területén élő nemzeti kisebbségek – nemzeti közösségek együttélésének fejlesztéséhez, gondoskodnak az emberi jogok és a nemzeti kisebbségek – nemzeti közösségek jogai területén a jogok érvényesüléséről és többletjogokat állapítanak meg a nemzeti kisebbségek – nemzeti közösségek számára, anyagi eszközöket biztosítanak a nemzeti kisebbségek – nemzeti közösségek tanácsai, a nemzeti kisebbségek – nemzeti közösségek egyesületei és szervezetei finanszírozására, illetve társfinanszírozására, valamint a Vajdaság AT területén élő nemzeti kisebbségekhez – nemzeti közösségekhez tartozók jogai érvényesítésének előmozdítására.

A Multikulturalizmus egy kattintásra elnevezésű alprojekt finanszírozására meghirdetett Pályázat lefolytatását végző Pályázati Bizottság a 2024. április 8-ai keltezésű, 000146006 2024 09427 005 000 000 001-es számú határozattal került megalakításra. А Bizottság 2024. április 8-án megtartotta ülését és az egyesületek, alapok és alapítványok által benyújtott pályázati kérelmek megvitatását és értékelését követően, meghatározta a beérkezett programok/projektek értékelési és rangsorolási listáját, mely 2024. április 9-én közzétételre került a Tartományi Titkárság hivatalos honlapján. A pályázóknak jogukban állt kifogással élni a pályázatra benyújtott programok/projektek értékelési és rangsorolási listájával szemben, annak közzétételétől számított 8 napon belül. A kifogás benyújtására megszabott határidőt követően a Pályázati Bizottság – a Multikulturalizmus egy kattintásra című alprojekt társfinanszírozását célzó pályázat alapján odaítélendő eszközök vonatkozásában – megküldte javaslatát a tartományi titkárnak a programok/projektek kiválasztásáról szóló végleges határozat meghozatala érdekében.

A tartományi titkár 2024. április 22-én határozatot hozott a *Multikulturalizmus egy kattintásra* elnevezésű alprojekt társfinanszírozására vonatkozó Pályázat szerinti költségvetési eszközök odaítéléséről, amely által a *Multikulturalizmus egy kattintásra* elnevezésű alprojekt társfinanszírozására vonatkozó Pályázat alapján 700.000,00 dinár odaítélésre kerül az **újvidéki székhelyű Civil Társadalom Oktatási, Együttműködési, Érvényesítési és Támogatási Fóruma - FESAP részére.** A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet (Vajdaság AT Hivatalos Lapja, 8/2019. szám) 11. szakaszának 3. bekezdése előirányozza, hogy a tartományi oktatási, közigazgatási és nemzeti kisebbségi – nemzeti közösségi titkár határozata végleges. A Titkárság és a FESAP 2024. április 23-án megkötötték az eszközök odaítéléséről szóló, 000304652 2024 09427 005 001 000 001-es számú szerződésüket. A Pályázat rendelkezései, az említett határozat és az eszközök odaítéléséről kötött szerződés alapján, a FESAP 2024. október 2-án meghirdette Pályázatát képzőművészeti munka kiválasztására *A nemzeti kisebbségek együttélésének jelképei* témában, amelyre a pályázati munkákat 2024. október 23-ig lehetett benyújtani. A pályázati kérelmek benyújtására vonatkozó határidőt követően, a Pályázati Bizottság 2024. november 12-én megtartotta ülését, amelyen megvitatta, értékelte és rangsorolta az említett Pályázatra beérkező munkákat, és a 2024. november 12-i keltezésű, 38/2023-as számú Jegyzőkönyvében meghatározta javaslatát *A nemzeti kisebbségek együttélésének jelképei* témában benyújtott képzőművészeti munka kiválasztására vonatkozó határozat meghozatalát illetően.

A fentiekkel összhangban, a FESAP Igazgatóbizottságának elnöke teljes mértékben elfogadta a díjazásban részesülő munkák listájára vonatkozó javaslatot és meghozta a rendelkező részben foglalt határozatát.

A határozat közzétételre kerül a FESAP honlapján és továbbításra kerül a Titkárság részére, a Titkárság weboldalán való közzététel céljából.

A határozatot megküldeni:

1. Titkárságnak,
2. Levéltárnak.

dr. Kabók Ida

a FESAP Igazgatóbizottságának elnöke